turjo4nis/wikipedia-bn-dump-20250701 huggingface dataset:
উরুগুয়ের ভূগোল

উরুগুয়ের ভূমি ব্রাজিলের পাহাড়ী উচ্চভূমি এবং আর্জেন্টিনার পাম্পাস সমভূমির অন্তর্বর্তী একটি রূপান্তরশীল অঞ্চল। দেশের দক্ষিণভাগে রয়েছে সবুজ ঘাসের ঢেউ খেলানো সমভূমি, আর উত্তরে ও পূর্বে রয়েছে নিম্ন উচ্চতার মালভূমি ও পাহাড়। পূর্বের কুচিলিয়া গ্রান্দে (স্পেনীয় ভাষায় Cuchilla Grande) অঞ্চলটি উরুগুয়ের সবচেয়ে রুক্ষ অংশ। এখানে উরুগুয়ের সর্বোচ্চ বিন্দু সের্‌রো কাতেদ্রাল (স্পেনীয় ভাষায় Cerro Catedral) অবস্থিত। আটলান্টিক মহাসাগরের উপকূলে রয়েছে বিস্তীর্ণ বালুকাময় সৈকত, বালিয়াড়ি আর অগভীর লেগুন।

উরুগুয়াই নদী দেশটির পশ্চিম সীমান্ত গঠন করেছে। এটি পারানা নদীর সাথে মিশে আটলান্টিক মহাসাগরে পড়েছে। নদী দুইটির মিলিত স্রোত এক বিশালাকার মোহনার সৃষ্টি করেছে, যার উত্তরভাগে আছে উরুগুয়ে এবং দক্ষিণভাগে আছে আর্জেন্টিনা। এই মোহনাটির নাম রিও দে লা প্লাতা (স্পেনীয় ভাষায় Río de la Plata “রূপালী নদী”) এবং এটি সর্বোচ্চ প্রায় ২০০ কিলোমিটার চওড়া। আমাজন নদীর পরে পারানা-উরুগুয়াই নদীব্যবস্থা দক্ষিণ আমেরিকার দ্বিতীয় বৃহত্তম প্রাকৃতিক পানি নিষ্কাশন ব্যবস্থা।

রিও নেগ্রো উরুগুয়ের অভ্যন্তরভাগের প্রধান নদী, তবে কেবল এর নিম্ন অববাহিকার অংশটুকুই জাহাজ চলাচলের উপযোগী।

জলবায়ু 
উরুগুয়ের জলবায়ু উষ্ম ও মৃদু। দেশটি বিষুবরেখার দক্ষিণে অবস্থিত বলে জানুয়ারি ও ফেব্রুয়ারি মাসে তাপমাত্রা সবচেয়ে বেশি থাকে। এসময় গড় তাপমাত্রা প্রায় ২২ ডিগ্রী সেলসিয়াস থাকে। জুন মাসে সবচেয়ে শীত পড়ে; এসময় তাপমাত্রা গড়ে ১০ ডিগ্রী সেলসিয়াসে নেমে আসে। প্রতি বছর উরুগুয়েতে প্রায় ৮৯০ মিমি বৃষ্টিপাত হয়। শীতকালে দক্ষিণ-পশ্চিম থেকে যে শীতল ঝড়গুলি ধেয়ে আসে সেগুলিকে স্থানীয় লোকেরা পাম্পেরোস (স্পেনীয় ভাষায় pamperos) নামে ডেকে থাকে। উরুগুয়ের বেশির ভাগ অঞ্চলেই বরফ বা তুষারপাত হয় না বললেই চলে।

 
উরুগুয়ে
দেশ অনুযায়ী ভূগোল
দক্ষিণ আমেরিকার ভূগোল
উরুগুয়ের শহরের তালিকা

উরুগুয়ের প্রধান শহরগুলি হল মোন্তেবিদেও, সালতো এবং পায়সান্দু। মোন্তেবিদেও উরুগুয়ের রাজধানী, প্রধান বন্দর এবং অর্থনৈতিক প্রাণকেন্দ্র। এখানে প্রায় ১৫ লক্ষ লোকের বাস। সালতো একটি বাণিজ্যকেন্দ্র ও জাহাজবন্দর; এখানে মাংস লবণাক্তকরণ ও প্যাকেটজাতকরণের কারখানা আছে। সালতো শহরে প্রায় ১ লক্ষ লোকের বাস। পায়সান্দু শহরটিও একটি বন্দর এবং এখানে মাংস প্যাকেটজাতকরণ এবং মাংস হিমায়নের শিল্প আছে। এখানেও লক্ষাধিক লোক বাস করে।

 
দেশ অনুযায়ী শহরের তালিকা
উরুগুয়ের ধর্মবিশ্বাস

উরুগুয়ের প্রায় তিন-চতুর্থাংশ লোক রোমান ক্যাথলিক ধারার খ্রিস্টধর্মে বিশ্বাসী। এর বাইরে প্রোটেস্ট্যান্ট এবং ইহুদীদের উল্লেখযোগ্য সংখ্যালঘু সম্প্রদায় আছে। কিন্তু ২০২১ সালের হিসাবে জনসংখ্যার প্রায় ৪৪.৫% অ-ধর্মীয়। উরুগুয়ের সংবিধানে ধর্ম বিষয়ে স্বাধীনতা নিশ্চিত করা হয়েছে। উরুগুয়ের সরকারি ভাষা স্পেনীয় হলেও ধর্মের কারণে ইতালীয় শব্দভাণ্ডার ও উচ্চারণ এখানকার স্পেনীয় ভাষাকে প্রভাবিত করেছে। উরুগুয়েতে উল্লেখযোগ্য সংখ্যক লোক ইতালীয় বংশোদ্ভূত।

তথ্যসূত্র 

দক্ষিণ আমেরিকার ধর্মবিশ্বাস
উরুগুয়ে
দেশ অনুযায়ী ধর্মবিশ্বাস
ক্যালিস্টো (প্রাকৃতিক উপগ্রহ)

বৃহস্পতি গ্রহের একটি উপগ্রহ ক্যালিস্টো । ১৬১০ সালে গ্যালিলিও এই উপগ্রহটি আবিষ্কার করেন । সৌরজগতের উপগ্রহগুলোর মধ্যে ক্যালিস্টো তৃতীয় বৃহত্তম এবং বৃহষ্পতির উপগ্রহগুলোর মধ্যে দ্বিতীয় বৃহত্তম । ক্যালিস্টর ব্যাস প্রায় বুধ গ্রহের ব্যাসের ৯৯% এর সমান কিন্তু ভর বুধের এক-তৃতীয়াংশের সমান । ক্যালিস্টোর কক্ষপথের ব্যাসার্ধ প্রায় ১৮,৮৩,০০০ কিলোমিটার ।

তথ্যসূত্র 

বৃহস্পতির উপগ্রহ
রবীন্দ্রসদন

রবীন্দ্রসদন (পূর্বনাম রবীন্দ্রস্মরণী) পশ্চিমবঙ্গের কলকাতায় অবস্থিত রবীন্দ্রনাথ ঠাকুরের নামাঙ্কিত একটি ঐতিহ্যবাহী সরকারি প্রেক্ষাগৃহ ও সাংস্কৃতিক কেন্দ্র। এটি দক্ষিণ কলকাতার নন্দন-রবীন্দ্রসদন সাংস্কৃতিক চত্বরে অবস্থিত। সুবৃহৎ মঞ্চ, অবস্থানগত সুবিধা ও অন্যান্য কারণে রবীন্দ্রসদন বাংলা থিয়েটারের একটি অন্যতম প্রধান অনুষ্ঠানস্থল। রবীন্দ্রসদনের মূল ভবনটির পাশে রবীন্দ্রনাথ ঠাকুরের একটি বিশালাকার মূর্তি প্রতিষ্ঠিত। পশ্চিমবঙ্গ বাংলা আকাদেমির প্রধান কার্যালয়ও রবীন্দ্রসদনের পাশে অবস্থিত।

ইতিহাস

১৯৬১ সালে রবীন্দ্র-জন্মশতবর্ষ পালনের অঙ্গ হিসেবে রবীন্দ্রনাথ ঠাকুরের নামাঙ্কিত একটি স্মৃতিসৌধ স্থাপনের পরিকল্পনা গ্রহণ করেন পশ্চিমবঙ্গের তৎকালীন মুখ্যমন্ত্রী ডক্টর বিধানচন্দ্র রায়। সেই বছর পঁচিশে বৈশাখ ভারতের তৎকালীন প্রধানমন্ত্রী জওহরলাল নেহেরু রবীন্দ্রস্মরণীর ভিত্তিপ্রস্তর স্থাপন করেন। পরবর্তীকালে ভবনটির নাম পরিবর্তন করে রবীন্দ্রসদন রাখা হয়। সদন নির্মাণের কাজ শুরু হয়েছিল ৫ মে, ১৯৬১ এবং শেষ হয় ১৯৬৭ সালের অক্টোবরে।

বর্তমানে রবীন্দ্রসদন পশ্চিমবঙ্গ সরকারের তথ্য ও সংস্কৃতি বিভাগের প্রশাসনিক নিয়ন্ত্রণাধীন। ভবনটির রক্ষণাবেক্ষণের দায়িত্ব অবশ্য পালন করে পুর্ত বিভাগ। কলকাতার ব্যস্ততম প্রেক্ষাগৃহগুলির অন্যতম রবীন্দ্রসদনে বিভিন্ন প্রকার সরকারি ও বেসরকারি সাংস্কৃতিক অনুষ্ঠান, সেমিনার ও সভা আয়োজিত হয়। মাসের প্রায় প্রতিদিনই সদনের প্রাতঃকালীন ও সান্ধ্য বিভাগদুটি বুক করা থাকে। প্রতিবছর পয়লা বৈশাখ উপলক্ষ্যে বাংলা সঙ্গীত মেলা রবীন্দ্রসদন ও রবীন্দ্রসদন পার্শ্বস্থ মুক্তমঞ্চে আয়োজিত হয়। রবীন্দ্রজয়ন্তী উপলক্ষ্যে পশ্চিমবঙ্গ সরকার আয়োজিত প্রধান অনুষ্ঠানটি হয় রবীন্দ্রসদনে। এছাড়াও আন্তর্জাতিক কলকাতা চলচ্চিত্র উৎসবের সময় এই প্রেক্ষাগৃহে সিনেমা প্রদর্শনীরও বিশেষ ব্যবস্থা রাখা হয়।

আরও দেখুন 
 রবীন্দ্রনাথ ঠাকুর
 জোড়াসাঁকো ঠাকুরবাড়ি

তথ্যসূত্র 

 তথ্যবাংলা ডট কম থেকে
 Tagore was quite bitter with politics : Jhimli Mukherjee Pandey, Times of India, May 8, 2001

বহিঃসংযোগ
 Rabindra Sadan profile

কলকাতার নাট্যমঞ্চ
কলকাতার ভবন ও স্থাপনা
কলকাতার সংস্কৃতি
কলকাতার দর্শনীয় স্থান
বাংলা নাটক
রবীন্দ্রনাথ ঠাকুরের নামাঙ্কিত স্মারক
বাঙালি নাট্যশালা
কাজী নজরুল ইসলাম সরণি

কাজী নজরুল ইসলাম সরণি (পূর্বনাম ভিআইপি রোড) পশ্চিমবঙ্গের রাজধানী কলকাতা মহানগরীর একটি অত্যন্ত গুরুত্বপূর্ণ রাস্তা। বিশিষ্ট বাঙালি কবি কাজী নজরুল ইসলামের নামাঙ্কিত এই রাস্তাটি শহরের সঙ্গে নেতাজি সুভাষচন্দ্র বসু আন্তর্জাতিক বিমানবন্দরের সংযোগ রক্ষা করছে। উল্টোডাঙ্গা থেকে দমদমের নিকট যশোর রোড পর্যন্ত এই রাস্তাটি প্রসারিত। এর শেষপ্রান্তটি নেতাজি সুভাষচন্দ্র বসু আন্তর্জাতিক বিমানবন্দরের প্রবেশপথটি স্পর্শ করছে। সর্বদা দ্বিমুখী এই রাস্তাটির ধারে অবস্থিত উল্টোডাঙা, লেকটাউন, কৈখালি, বাগুইআটি, কেষ্টপুর ও তেঘড়িয়া।

কলকাতার সড়ক
কাজী নজরুল ইসলামের নামাঙ্কিত স্মারক
কাজী নজরুল ইসলাম
পশ্চিমবঙ্গের সড়ক
উত্তর চব্বিশ পরগনা জেলা
মাদার টেরিজা সরণি

মাদার টেরিজা সরণি (পূর্বনাম পার্ক স্ট্রিট) পশ্চিমবঙ্গের রাজধানী কলকাতা মহানগরীর অন্যতম প্রধান রাস্তা। জওহরলাল নেহেরু রোড ও পার্ক সার্কাস - মল্লিক বাজার অঞ্চলের যোগাযোগকারী সরণীটি পার্ক স্ট্রিট নামে পরিচিত৷ এটি বহুকাল ধরেই কলকাতার অন্যতম দ্রষ্টব্য হিসাবে বিবেচিত হয়।

নামকরণ 
মাদার টেরিজা সরণি প্রথমদিকে বেরিং গ্রাউন্ড রোড নামে পরিচিত ছিল। কারণ, এই রাস্তা দিয়ে সাহেবদের শবাধার কবরখানায় নিয়ে যাওয়া হত। পরবর্তীকালে এই অঞ্চলে অবস্থিত কলকাতাস্থ সুপ্রিম কোর্টের চিফ জাস্টিস স্যার এলিজা ইম্পের ডিয়ার পার্ক সহ বাগানবাড়িটির জন্য রাস্তাটি পার্ক স্ট্রিট নামে পরিচিত হয়। সাম্প্রতিককালে কলকাতা পৌরসংস্থা মাদার টেরিজার নামানুসারে রাস্তাটির নামকরণ করে মাদার টেরিজা সরণি। যদিও পুরনো পার্ক স্ট্রিট নামটি আজও বহুল প্রচলিত।

উল্লেখযোগ্য স্থাপনা 
রেস্তোরাঁ, পাব ও কফিশপ ছাড়াও মাদার টেরিজা সরণিতে কলকাতার কয়েকটি ঐতিহ্যবাহী ভবন ও প্রতিষ্ঠান অবস্থিত। এগুলির মধ্যে উল্লেখযোগ্য এশিয়াটিক সোসাইটি, সেন্ট জেভিয়ার্স কলেজ, কলকাতা, সেভেন্থ ডে অ্যাডভেন্টিস্ট চার্চ ও সাউথ পার্ক স্ট্রিট সেমিট্রি। ব্রিটিশ আমল থেকেই কলকাতার বিলাসকেন্দ্র হিসেবে পার্ক স্ট্রিট সুপরিচিত। আজও পার্ক স্ট্রিট দর্শন ব্যতীত কলকাতা ভ্রমণ অসম্পূর্ণ বলে মনে করা হয়।

রেস্তোরাঁ 
একাধিক অভিজাত পাব ও রেস্তোরাঁ থাকার জন্য পার্ক স্ট্রিট অঞ্চলটি কলকাতার ভোজনরসিকদের কাছে বিশেষ প্রিয়। এই অঞ্চলের বিশিষ্ট পাব ও রেস্তোরাঁগুলির মধ্যে ট্রিঙ্কা’জ, মোক্যাম্বো, ম্যাকডোন্যাল্ডস, কেএফসি, পিটার ক্যাট, ফ্লুরি’জ, বার বি কিউ, অয়েসিস, অলিম্পিয়া, মল্যাঁ রুজ ইত্যাদি উল্লেখযোগ্য। এছাড়া রয়েছে ভারতের প্রাক্তন ক্রিকেট অধিনায়ক সৌরভ গঙ্গোপাধ্যায়ের নামাঙ্কিত রেস্তোরাঁ সৌরভ’স – দ্য ফুড প্যাভিলিয়ন। এছাড়া রয়েছে বিলাসবহুল হোটেল পার্ক হোটেল, কলকাতা। এই হোটেলটি এর তন্ত্র নামক ইন-হাউস পাবটির জন্য বিখ্যাত। আর আছে অ্যাট্রিয়াম ও বারিস্তার মতো কয়েকটি কফিশপ। কলকাতার নৈশজীবন পার্ক স্ট্রিটের নৈশক্লাব, পাব ও কফিশপগুলিকে ঘিরে উদযাপিত হয়। সেই কারণে পার্ক স্ট্রিটকে প্রায়শই খাদ্য সরণি (ফুড স্ট্রিট) বা চিরবিনিদ্র সরণি (দ্য স্ট্রিট দ্যাট নেভার স্লিপস) নামে অভিহিত করা হয়।

ভারতীয় জাতীয় শিল্প ও সাংস্কৃতিক ঐতিহ্য বিষয়ক ট্রাস্ট পার্কস্ট্রিটের ৩টি রেস্তোরাঁকে হেরিটেজ ট্যাগ দিয়ে আখ্যায়িত করেছে। এগুলো হলো : ট্রিঙ্কা’জ, কোয়ালিটি এবং মোক্যাম্বো।

ট্রিঙ্কা’জ 
১৯৩৯ সালে সুইস ব্যাবসায়ী সিনজিও ট্রিঙ্কস একটি চা শপ ও বেকারি হিসেবে প্রতিষ্ঠা করেন। মূলত তার নামেই এই শপের পরিচিতি। ১৯৫৯ সালে নতুন মালিকানায় একটি পরিপূর্ণ মেনু ও সরাসরি সাংগীতিক  পরিবেশনা যুক্ত হয়। সেখানে ঊষা উথুপ, বিদ্দু আপ্পিয়াহ প্রমুখ শিল্পী পরিবেশনা করেন। এখানকার চিংড়ি থার্মাইডর খুব জনপ্রিয় একটি খাবারের পদ।

এখানকার খাবার মূলত কুয়াংতুং(ক্যান্টনীয়) অথবা হাক্কা (তাইয়ানিজ)। ১৯৮৩ সালে প্রথম সিছুয়ান ঘরানার খাবার পরিবেশন করে কলকাতার ভোজন রসনায় বিপ্লব ঘটায়।

রোগবিজ্ঞান কেন্দ্র
এখানে অবস্থিত ডক্টরস ত্রিবেদী ও রায় ডায়াগনস্টিক সেন্টার শহরের উল্লেখযোগ্য রোগবিজ্ঞান কেন্দ্র। এখানে বায়োপসি, হিস্টোপ্যাথলজি পরীক্ষা করা হয়।

পাদটীকা

আরও দেখুন 

কলকাতার রাস্তা
কলকাতার দর্শনীয় স্থান
ভারতের কেনাকাটা জেলা ও রাস্তা
মাদার তেরেসার স্মারক
কলকাতার পাড়া
আচার্য জগদীশচন্দ্র বসু রোড

আচার্য জগদীশচন্দ্র বসু রোড বা এ জে সি বোস রোড (পূর্বনাম লোয়ার সার্কুলার রোড) কলকাতার একটি গুরুত্বপূর্ণ রাস্তা। ১৭৯৯ সালে মারাঠা খাত বুজিয়ে সারকুলার রোড নামে এই রাস্তাটি নির্মাণ করা হয়েছিল। এই রাস্তাটিই কলকাতা দ্বিতীয় রাস্তা যেটি রোড নামে অভিহিত হয়। লৌকিক নামে সারকুলার রোড পরিচিত ছিল বাহার সড়ক নামে। স্বাধীনতার পর দুই বিশিষ্ট বাঙালি বৈজ্ঞানিক আচার্য প্রফুল্লচন্দ্র রায় ও আচার্য জগদীশচন্দ্র বসুর নামে রাস্তাটির উত্তর ও দক্ষিণভাগ নামাঙ্কিত হয়। আচার্য জগদীশচন্দ্র বসু রোড ও আচার্য প্রফুল্লচন্দ্র রোড একত্রে কলকাতার দীর্ঘ রাস্তাগুলির মধ্যে অন্যতম।

শিয়ালদহে বিদ্যাপতি সেতু পার হওয়ার পর থেকে আচার্য প্রফুল্লচন্দ্র রোডকে আচার্য জগদীশচন্দ্র বসু রোড নামে অভিহিত করা হয়েছে। বিদ্যাপতি সেতু থেকে মৌলালি মোড়, রিপন স্ট্রিট মোড়, এলিয়ট রোড মোড়, মাদার তেরেসা সরণি মোড়, শেকসপিয়র সরণি মোড় হয়ে এটি সার্কাস অ্যাভিনিউয়ে পড়েছে। এইখান থেকে রাস্তাটির মাথার উপর দিয়ে গেছে তিন কিলোমিটার দীর্ঘ এবং কলকাতার অন্যতম গুরুত্বপূর্ণ উড়ালপুল আচার্য জগদীশচন্দ্র বসু রোড উড়ালপুল। সার্কাস অ্যাভিনিউ মোড় থেকে রাস্তাটি বালিগঞ্জ মোড় (বালিগঞ্জ সার্কুলার মোড়), ল্যান্সডাউন মোড়, চৌরঙ্গি মোড় বা এক্সাইড মোড়, নন্দন-রবীন্দ্রসদন-বাংলা আকাদেমি সাংস্কৃতিক চত্বর, ভিক্টোরিয়া মেমোরিয়াল হল, এসএসকেএম হাসপাতাল, কলকাতা রেসকোর্স হয়ে ইন্দিরা গান্ধী সরণি (রেড রোড)-আচার্য জগদীশচন্দ্র বসু রোড মোড়ে এসে সমাপ্ত হয়েছে।

আচার্য জগদীশচন্দ্র বসু রোডে অবস্থিত গুরুত্বপূর্ণ ভবন, স্থাপনা ও দ্রষ্টব্যগুলি হল নীলরতন সরকার মেডিক্যাল কলেজ ও হাসপাতাল, ডক্টর আর আহমেদ ডেন্টাল কলেজ অ্যান্ড হসপিটাল, মাদার তেরেসার শিশু ভবন, সেন্ট জেমস স্কুল, প্র্যাট মেমোরিয়াল, মাদার তেরেসার সমাধিস্থল - মাদার হাউস, রোমান ক্যাথলিক কবরখানা, গণশক্তি ভবন, অ্যাসেম্বলি অফ গড চার্চ স্কুল, নোনাপুকুর ট্রাম ডিপো, স্কটিশ চার্চ কবরখানা, লা মার্টিনিয়ার কলকাতা, শহিদ ভগৎ সিং উদ্যান (মিন্টো পার্ক), হোটেল হিন্দুস্তান ইন্টারন্যাশানাল (এইচএইচআই) কলকাতা, আচার্য জগদীশচন্দ্র বসু কলেজ, নেহেরু চিলড্রেন্স মিউজিয়াম, ক্যালকাটা ক্লাব, পশ্চিমবঙ্গ নাট্য আকাদেমি, কলকাতা তথ্যকেন্দ্র, নন্দন, পশ্চিমবঙ্গ বাংলা আকাদেমি, রবীন্দ্রসদন, এসএসকেএম হাসপাতাল, ডক্টর বিধানচন্দ্র রায় পোস্ট গ্রাজুয়েট ইনস্টিটিউট অফ বেসিক মেডিক্যাল সায়েন্সেস ও কলকাতা রেসকোর্স।

তথ্যসূত্র

আরও দেখুন 
 আচার্য প্রফুল্লচন্দ্র রোড
 জগদীশচন্দ্র বসু

কলকাতার সড়ক

en:AJC Bose Road & APC Road
আচার্য প্রফুল্লচন্দ্র রোড

আচার্য প্রফুল্লচন্দ্র রোড বা এ পি সি রোড (পূর্বনাম আপার সার্কুলার রোড) কলকাতার একটি গুরুত্বপূর্ণ রাস্তা। ১৭৯৯ সালে মারাঠা খাত বুজিয়ে সারকুলার রোড নামে এই রাস্তাটি নির্মাণ করা হয়েছিল। এই রাস্তাটিই কলকাতা দ্বিতীয় রাস্তা যেটি রোড নামে অভিহিত হয়। লৌকিক নামে সারকুলার রোড বাহার সড়ক নামেও পরিচিত ছিল। এই আপার সার্কুলার রোডে ছিল বঙ্গীয় ব্রাহ্মণ সভা। ভাদুড়ী মহাশয় অর্থাৎ মহর্ষি নগেন্দ্রনাথ-এর শেষ জীবনের সাধনভূমি শ্রীশ্রীনগেন্দ্র মঠে দীর্ঘদিন সাধনকারী পরমানন্দস্বরূপ ব্রহ্মচারী এই বঙ্গীয় ব্রাহ্মণ সভায় বেদ বিদ্যালয় প্রতিষ্ঠা করেন। স্বাধীনতার পর দুই বিশিষ্ট বাঙালি বৈজ্ঞানিক আচার্য প্রফুল্লচন্দ্র রায় ও আচার্য জগদীশচন্দ্র বসুর নামে রাস্তাটির উত্তর ও দক্ষিণভাগ নামাঙ্কিত হয়। আচার্য জগদীশচন্দ্র বসু রোড ও আচার্য প্রফুল্লচন্দ্র রোড একত্রে কলকাতার দীর্ঘ রাস্তাগুলির মধ্যে অন্যতম।

আচার্য প্রফুল্লচন্দ্র রোড শ্যামবাজার অঞ্চলের প্রসিদ্ধ পাঁচ মাথার মোড় থেকে নিষ্ক্রান্ত হয়ে খান্না মোড়, বিডন স্ট্রিট মোড়, মানিকতলা মোড়, রাজাবাজার মোড়, কলেজ স্ট্রিট মোড়, মহাত্মা গান্ধী রোড মোড়, শিয়ালদহ হয়ে বিদ্যাপতি সেতু নামক উড়ালপুল অবধি বিস্তৃত। এর পর থেকে রাস্তাটি আচার্য জগদীশচন্দ্র বসু রোড নামে অভিহিত হয়েছে।

আচার্য প্রফুল্লচন্দ্র রোডে অবস্থিত গুরুত্বপূর্ণ ভবন, স্থাপনা ও দ্রষ্টব্যগুলি হল : শ্যামবাজার পাঁচ মাথার মোড়, খান্না সিনেমা, বঙ্গীয় সাহিত্য পরিষদ, কেন্দ্রীয় ব্লাডব্যাংক, বসু বিজ্ঞান মন্দির, ক্যালকাটা ডেফ স্কুল, রাজাবাজার বিজ্ঞান কলেজ, ডক্টর এম এন চ্যাটার্জি চক্ষু চিকিৎসালয় এবং আয়ুর্বেদিক কলেজ (স্নাতক) ও হাসপাতাল, ভিক্টোরিয়া ইনস্টিটিউশন, ইএসআই হসপিটাল, বিদ্যাপতি সেতু ও শিয়ালদহ রেলওয়ে টার্মিনাস।

তথ্যসূত্র

আরও দেখুন 
 আচার্য জগদীশচন্দ্র বসু রোড
 প্রফুল্লচন্দ্র রায়

কলকাতার সড়ক
বালিগঞ্জ সার্কুলার রোড

বালিগঞ্জ সার্কুলার রোড কলকাতার দক্ষিণভাগে অবস্থিত বিলাসবহুল বসতিঅঞ্চল বালিগঞ্জের মধ্য দিয়ে প্রসারিত মহানগরীর একটি অত্যন্ত গুরুত্বপূর্ণ রাস্তা। গড়িয়াহাট রোডে অবস্থিত বালিগঞ্জ বিজ্ঞান কলেজ থেকে গুরুসদয় দত্ত রোড হয়ে তার মাইলখানেক দূরে আচার্য জগদীশচন্দ্র বসু রোড পর্যন্ত প্রসারিত এই রাস্তার ধারে রয়েছে ত্রিপুরা হাউস, সেন্ট লরেন্স হাইস্কুল প্রভৃতি বিখ্যাত প্রতিষ্ঠান। বালিগঞ্জ ময়দান ক্যাম্প নামে পরিচিত একটি সুবিশাল মিলিটারি ক্যাম্প রাস্তাটির উত্তর-পশ্চিম ভাগে ডেভিড হেয়ার ট্রেনিং কলেজ থেকে চক্রবেড়িয়া রোড ক্রসিং অবধি প্রসারিত।

বালিগঞ্জ সার্কুলার রোডের ধারে বহু বিখ্যাত ব্যক্তির বাড়ি অবস্থিত। এখানকার বেদান্ত অ্যাপার্টমেন্টে অতীতের বিশিষ্ট চলচ্চিত্রাভিনেত্রী সুচিত্রা সেনের বাস। বালিগঞ্জ সার্কুলার রোডের দেবদ্বার এই অঞ্চলের সর্বোত্তম আবাসনগুলির মধ্যে অন্যতম। অন্যান্য দ্রষ্টব্য ও স্থাপনাগুলির মধ্যে ম্যাক্সমুলার ভবন (গ্যেটে ইনস্টিটিউট), মিরান্ডা হল মন্টেসারি স্কুল ও কেন্দ্রীয় বিদ্যালয় উল্লেখযোগ্য।

বহিঃসংযোগ 
 Ballygunge Science College
 St Lawrence High School
 St Lawrence High School

আরও দেখুন 

কলকাতার রাস্তা
কলকাতার পাড়া
বিপিনবিহারী গাঙ্গুলি স্ট্রিট

বিপিনবিহারী গাঙ্গুলি স্ট্রিট বা বি বি গাঙ্গুলি স্ট্রিট (পূর্বনাম বউবাজার স্ট্রিট) মধ্য কলকাতায় পূর্ব-পশ্চিমে বিস্তৃত একটি গুরুত্বপূর্ণ রাস্তা। কলকাতার প্রথম যুগে রাস্তাটি পূর্বদিকের পথ বা অ্যাভিনিউ টু দি ইস্টওয়ার্ড নামে অভিহিত হত। লর্ড কর্নওয়ালিসের আমলে এই রাস্তাটির নাম ছিল বৈঠকখানা স্ট্রিট। ১৭৮৫ সালের মানচিত্রে লালবাজার থেকে শিয়ালদহ পর্যন্ত প্রসারিত এই রাস্তাটি বৈঠকখানা স্ট্রিট বা বউবাজার নামে উল্লিখিত। উনিশ শতকের দ্বিতীয় পাদে বিশ্বনাথ মতিলাল নামে বিখ্যাত বউবাজারের এক বাঙালি ব্রাহ্মণ ব্যবসায়ী তার কন্যাসমা প্রিয় বাঙালি পুত্রবধূকে বউবাজারের বাজারটি দান করেন। বিশ শতকে এই রাস্তাটির নাম বদলে বিপিন বিহারী গাঙ্গুলি স্ট্রিট রাখা হয়।

বর্তমানে বি বি গাঙ্গুলি স্ট্রিট শিয়ালদহ রেলওয়ে টার্মিনাসের সঙ্গে শহরের কেন্দ্রীয় প্রশাসনিক ও বাণিজ্য অঞ্চল বিবাদীবাগের সংযোগ রক্ষা করছে। শিয়ালদহের দিকে এই রাস্তার পূর্বপ্রান্তে একটি বিরাট সবজি-বাজার থাকার দরুন অঞ্চলটি বেশ ঘিঞ্জি। এই কারণে যাত্রীরা অনেকে বাসের বদলে হেঁটে বিবাদীবাগে যাওয়া পছন্দ করেন।

বি বি গাঙ্গুলি স্ট্রিট একমুখী। শিয়ালদহ থেকে বিবাদীবাগের দিকেই কেবল যান চলাচল করতে পারে। রাজা রামমোহন রায় সরণি, কলেজ স্ট্রিট, চিত্তরঞ্জন অ্যাভিনিউ ও রবীন্দ্র সরণি এই রাস্তাটিকে ক্রস করে গেছে।

তথ্যসূত্র

আরও দেখুন 
 বউবাজার

কলকাতার রাস্তা
ব্রিটিশ ফার্মাকোপিয়া

ব্রিটিশ ফার্মকোপিয়া এর সংক্ষিপ্ত রূপ বি.পি.। ইংল্যান্ডের ঔষধ বিষয়ক দপ্তর হতে বা‍ৎসরিকভাবে প্রকাশিত মান নিয়ন্ত্রণ বিষয়ক পত্রিকা। এটিতে ব্যক্তিগত ও কোম্পানিগত ভাবে বিভিন্ন গবেষণা, উন্নয়ন, উৎপাদন ও পরীক্ষণের বিষয়ে সর্বশেষ তথ্য ও উপাত্ত সমূহ উপস্থাপন করা হয়।

মূলত কোন ঔষধ তৈরির পর তা ২/৪ বছর পরীক্ষাধীন থাকে, যাদের বৈশিষ্ট্যগত নামের শেষে আই. এন. এন থাকে। এটি সফলভাবে তার পরীক্ষাকাল শেষ করার পর সে ঔষধ বি.পি. বা ইউ.এস.পি. দ্বারা বৈশিষ্ট্যগত হয়।

বহিঃসংযোগ 
 British Pharmacopoeia Commission, publisher of the British Pharmacopoeia

ফার্মকোপিয়া
যুক্তরাজ্যে প্রকাশনা
চিকিৎসা নির্দেশিকা
আন্তর্জাতিক মালিকানাবিহীন নাম

আন্তর্জাতিক মালিকানাবিহীন নাম (International Nonproprietary Name), সংক্ষেপে আই.এন.এন. (INN)। অন্য আরো অনেক নাম রিকমেন্ডেড ইন্টারন্যাশ্‌ন্যাল ননপ্রোপ্রাইটরি ন্যাম (recommended International Nonproprietary Name বা সুপারিশকৃত আন্তর্জাতিক মালিকানাবিহীন নাম) সংক্ষেপে আর.আই.এন.এন. (rINN) বা প্রৌপোউড্‌স ইন্টারন্যাশ্‌ন্যাল ননপ্রোপ্রাইটরি ন্যাম (proposed International Nonproprietary Name বা প্রস্তাবকৃত আন্তর্জাতিক মালিকানাবিহীন নাম) সংক্ষেপে পি.আই.এন.এন. (pINN) হিসেবেও রয়েছে। এটি বিশ্ব স্বাস্থ্য সংস্থা দ্বারা ফার্মাসি্উটিক্যাল উপাদান সমূহের শনাক্তকরণ নাম প্রদান করা হয়। মালিকানাধীনদের প্রস্তুতকৃত দ্রব্যে প্রদিত উপাদানের নামকরণের ক্ষেত্রে কার্যকরী উপাদান-এর শনাক্তকরণে বিশৃঙ্খলা দেখা দিতে পারে। আই.এন.এন. নামসমূহ পৃথক ও স্বতন্ত্রভাবে প্রতিটি উপাদানের মধ্যে যোগাযোগ রক্ষার মাধ্যমে বিশৃঙ্খলাবিহীনভাবে ব্যবস্থাপত্রকে সহজে উপস্থাপন করতে সুবিধা প্রদান করে। এ নামগুলো জেনেরিক নামেও আখ্যায়িত। যেমনটি করা হয় রসায়নে আইইউপিএসি নামকরণের ক্ষেত্রে।

বিশ্ব স্বাস্থ্য সংস্থা আই.এন.এন.নামসমূহ ইংরেজি, ল্যাটিন, ফ্রেঞ্চ, রাশিয়ান, স্প্যানিশ ভাষায়; আরবি ও চাইনিজ সংস্করণে (যদিও প্রকৃত নকশায় অন্তর্ভুক্ত করা হয়নি), সংকলিত হয়েছে।

শ্রেণির নাম 
একই শ্রেণির আরোগ্যময় (থেরাপিউটিক) বা সমজাতীয় রাসায়নিক শ্রেণির ওষুধগুলোকে সাধারণত একই শ্রেণির (স্টেমের) নামভুক্ত করা হয়েছে। স্টেম নামকরণে বেশিরভাগই শেষের অংশ ব্যবহৃত হলেও কখনো কখনো প্রথমাংশ ব্যবহার হতে দেখা যায়। এ সকল নামকরণসমূহ স্টেম বইয়ে ধারণ করা হয়।

উদাহরণস্বরূপঃ
 -কক্সিব, কক্স-২ ইনহিবিটরের জন্য, যা প্রদাহ-বিরোধী ঔষধের অন্তর্ভুক্ত (যেমন - সেলেকক্সিব)
 -মাব, মনোক্লোনাল এন্টিবডিসের জন্য, (যেমন - ইনফ্লিক্সিমাব); দেখঃ মনোক্লোনাল এন্টিবডির নামকরণ
 -ওলোল, বিটা-ব্লকারগুলোর জন্য, (যেমন - এটেনোলোল)
 -অক্সেটিন, ফ্লুওক্সেটিন ডেরিভেটিভের জন্য, যা এন্টিডিপ্রেসেন্টগুলোর একটি গ্রুপ,
 -প্রিল, এসিই ইনহিবিটরএর জন্য, (যেমন - ক্যাপ্টোপ্রিল)
 -ভাস্টাটিন, এইচএমজি-কোএ রিডাক্টেজ ইনহিবিটরগুলোর জন্য, কোলেস্টেরল লোয়ারিং এজেন্ট (যেমন - সিম্ভাস্টাটিন)
 আয়ো-, আয়োডিন রেডিওফার্মাসিউটিক্যালগুলো ধারণ করে, (যেমন আয়োবেঙ্গুয়ান)

ভাষাগত আলোচনা 
ভাষা বিদ্যায় স্টেম শব্দটি সচরাচর ব্যবহার হয় না। এটাকে যে কোন আফ্‌ফিক্সের আড়ালে সঙ্ঘায়িত করা যায়। পৃথক ও স্পষ্টতঃ চোখে পরিষ্কার প্রতিয়মান হয় যে এটি হলো রুটের (লিঙ্গুইস্টিক) সংজ্ঞা, যখন স্টেম রুটের সাথে অতিরিক্ত ডেরিভেশনাল আফ্‌ফিক্স যুক্ত হয়, যা শব্দের ইনফ্লেশনাল আফ্‌ফিক্স সংযুক্ত অংশকে নির্দেশ করে। আই.এন.এন. স্টেমের প্রথমে সঙ্ঘাটি ব্যবহার করে যখন অধিকতর সাধারণ বিকল্প রুটস হিসেবে ব্যক্ত করবে।

নাম পরিবর্তন 

ব্রিটিশ আপ্রুভড ন্যামসমূহে অনেকগুলো বিষয় সাথে অন্য মালিকানাবিহীন নামগুলো পরিবর্তন করা হয়, যাতে করে পৃথিবীর সকল প্রধান প্রধান ভাষায় উচ্চারণের মিল পাওয়া যায়:

 ae ও oe পরিবর্তিত হয় e দ্বারা
 ch পরিবর্তিত হয় c দ্বারা
 ph পরিবর্তিত হয় f দ্বারা
 th পরিবর্তিত হয় t দ্বারা
 y পরিবর্তিত হয় i দ্বারা

আদর্শ নামগুলোর তুলনা

তথ্যসূত্র

বহিঃসংযোগ 
 British National Formulary: List of names

ঔষধ প্রস্তুতি ও ব্যবহার বিজ্ঞান
ঔষধ
বিশ্ব স্বাস্থ্য সংস্থা
ঔষধবিজ্ঞান
নাম
১৯৫৩-এ প্রতিষ্ঠিত
সিপ্রোফ্লক্সাসিন

সিপ্রোফ্লক্সাসিন একটি সিনথেটিক কেমোথেরাপিউটিকএজেন্ট যা জীবনহরনকারি কিছু ক্ষতিকারক ব্যাকটেরিয়াল ক্ষত নিরাময়ের জন্য ব্যবহৃত হয়।ফ্লুরোকুইনোলন পরিবারের ১টি ব্যাকটেরিয়া রোধি ঔষধ হিসেবে এর ব্যবহার।২য় প্রজন্মের এই এন্টিবায়োটিক সারা বিশ্বে ৩০০ রও বেশি কোম্পানি এটি বিভিন্ন নামে এটি বাজারজাত করছে।বাংলাদেশে সিপ্রোসিন, সারভিনাপ্রক্স, ফ্লনটিন, সিপ্রো, কেপ্রন ইত্যাদি নামে পাওয়া যায়।এর ২৫০ মিলিগ্রাম, ৫০০ মি.গ্রা.ও ৭৫০ মি.গ্রা. ৩ মাত্রার ট্যাবলেট, সিরাপ, ইনজেকশন ফরমে পাওয়া যায়। পশুর জন্যও এটি পাওয়া যায়।

গ্রহনীয় মাত্রা 
দিনে ২ বারে ১ গ্রাম, অথবা নির্দেশনা মোতাবেক শরীরের ওজন অনুপাতে ব্যবহার্য।

তথ্যসূত্র 

ঔষধ প্রস্তুতি ও ব্যবহার বিজ্ঞান
ঔষধ
অ্যান্টিবায়োটিক
বিশ্ব স্বাস্থ্য সংস্থার অপরিহার্য ঔষধ
নেফ্রোটক্সিন
সেফট্রায়াক্সন

সেফট্রায়াক্সন (Ceftriaxone) হলো ৩য় প্রজন্মের সেফালোস্পোরিন পরিবারের ১টি শক্তিশালি অ্যান্টিবায়োটিক।  অন্যান্য ৩য় প্রজন্মের সেফালোস্পোরিন এর মতই এটি গ্রাম পজিটিভ এবং গ্রাম নেগেটিভ উভয় ধরনের ব্যাকটেরিয়ার সংক্রমণের বিরুদ্ধে কার্যকর। এর মধ্যে রয়েছে মধ্যকর্ণের সংক্রমণ, এন্ডোকার্ডাইটিস, মেনিনজাইটিস, নিউমোনিয়া, হাড় এবং সন্ধির সংক্রমণ, অন্ত্র-পেটের সংক্রমণ, ত্বকের সংক্রমণ, মূত্রনালীর সংক্রমণ, গনোরিয়া এবং পেলভিক প্রদাহজনিত রোগ। বাংলাদেশে টাইফয়েড জ্বরে এটির বহুল ব্যবহার রয়েছে।

এটি কখনও কখনও সংক্রমণের প্রতিরোধের চেষ্টা করার জন্য অস্ত্রোপচারের আগে এবং পোকামাকড় কামড়ের পরে ব্যবহৃত হয়। সাধারণত ২ গ্রাম, ১গ্রাম, ৫০০ মি.গ্রা ও ২৫০ মি.গ্রা. ইনজেকশন হিসেবে এটি সারা বিশ্বে পাওয়া যায়। সাধারণ পার্শ্ব প্রতিক্রিয়াগুলির মধ্যে রয়েছে ইনজেকশনের স্থানে ব্যথা এবং অ্যালার্জির প্রতিক্রিয়া। অন্যান্য সম্ভাব্য পার্শ্ব প্রতিক্রিয়াগুলির মধ্যে রয়েছে  ক্লসট্রিডিয়াম ডিফিসিলির সংক্রমণে- ডায়রিয়া, রক্তস্বল্পতা, পিত্তথলির রোগ এবং খিঁচুনি। যাদের পেনিসিলিনের জন্য অ্যানাফিল্যাক্সিস হয়েছে তাদের ক্ষেত্রে এটি সুপারিশ করা হয় না। তবে যাদের হালকা প্রতিক্রিয়া রয়েছে তাদের ক্ষেত্রে এটি ব্যবহার করা যেতে পারে। শিরায় প্রয়োগের সময় ক্যালসিয়ামের সাথে দেওয়া উচিত নয়। গর্ভাবস্থায় এবং বুকের দুধ খাওয়ানোর সময় সেফট্রায়াক্সন তুলনামূলকভাবে নিরাপদ বলে সম্ভাব্য প্রমাণ রয়েছে। এটি একটি তৃতীয় প্রজন্মের সেফালোস্পোরিন যা ব্যাকটিরিয়াকে কোষের প্রাচীর তৈরি করতে বাধা দিয়ে কাজ করে।

সেফট্রায়াক্সন ১৯৭৮ সালে পেটেন্ট করা হয়েছিল এবং ১৯৮২ সালে চিকিৎসায় ব্যবহারের জন্য অনুমোদিত হয়েছিল।  এটি বিশ্ব স্বাস্থ্য সংস্থার অপরিহার্য ওষুধের তালিকায় রয়েছে।  এটি জেনেরিক ওষুধ হিসাবে উপলব্ধ।

তথ্যসূত্র 

ঔষধ প্রস্তুতি ও ব্যবহার বিজ্ঞান
ঔষধ
সেফালোস্পোরিন অ্যান্টিবায়োটিক
বিশ্ব স্বাস্থ্য সংস্থার অপরিহার্য ঔষধ
প্যারাসিটামল

প্যারাসিটামল একটি সুলভ ঔষধ যা সচরাচর জ্বর ও ব্যথা উপশমে সেবন করা হয়। এটি যুগপৎ 'অ্যানালজেসিক (ব্যথা নাশক)' এবং 'অ্যান্টিপাইরেটিক (জ্বর নাশক)' শ্রেণির ঔষধ; জলে সহজে দ্রবণীয়। এর অন্য নাম  অ্যাসিটামিনোফেন (acetaminophen )। প্যারাসিটামল আবিষ্কার হয় ১৮৭৭ সালে মতান্তরে ১৮৫২ সালে।

প্যারাসিটামল একটি জেনেরিক নাম এবং বিভিন্ন ঔষধ প্রস্তুতকারক প্রতিষ্ঠান নিজেদের নির্বাচিত নানা নামে প্যারাসিটামল উৎপাদন ও বাজারজাত করে, এই নাম গুলোকে 'ব্রান্ড নেম' বলে। 

এটি দৈনিক সর্বোচ্চ ৪০০০ মিলিগ্রাম (৪ গ্রাম) পর্যন্ত গ্রহণ করা যায়। সাধারণত ৫০০ মিলিগ্রামের ট্যাবলেট বা ক্যাপলেট আকারে এটি বাজারজাত করা হয়। প্রাপ্ত বয়স্ক ব্যক্তির জন্য সর্বোচ্চ হার প্রতি বারে ১০০০ মিলিগ্রাম (১ গ্রাম)। প্যারাসিটামল একটি 'ওভার দি কাউন্টার মেডিসিন' অর্থাৎ ডাক্তারের চিকিৎসাপত্র ব্যতিরেকেই এটি কিনতে পাওয়া যায়। তাই অনেকে যখন-তখন অর্থাৎ সামান্য উপসর্গে প্যারাসিটামল গ্রহণ করে। সাধারণভাবে পার্শ্বপ্রতিক্রিয়াহীন হলেও অধিক ব্যবহার যকৃতের জন্য ক্ষতিকর। এমনকি লিভার সিরোসিসও হতে পারে। অ্যাসিটামিনোফেনে যাদের অ্যালার্জি বা সংবেদনশীলতা আছে তাদের এই ঔষধ গ্রহণ করা ঠিক নয়। কিডনি সমস্যা থাকলে বা মাদকাসক্ত হলে ডাক্তারের পরামর্শ ছাড়া প্যারাসিটামল সেবন করা নিষেধ। দীর্ঘ মেয়াদে প্যারাসিটামল সেবন করলে হৃৎপেশীর রক্তাভাবজনিত মৃত্যু ও স্ট্রোকের ঝুঁকি বাড়ে।

এটি ট্যাবলেট, সিরাপ, সাসপেনশন ও সাপোজিটর ফর্মে পাওয়া যায়। অনেক ক্ষেত্রে প্যারাসিটামলের সঙ্গে ক্যাফেইন মিশিয়ে প্যারাসিটামল ট্যাবলেট প্রস্তুত করা হয়। এতে ব্যথানাশক ক্রিয়া বৃদ্ধি পায় অর্থাৎ ব্যথা নিরাময়ে দ্রুততর কাজ করে। 

প্যারাসিটামলের সাধারণ পার্শ্ব প্রতিক্রিয়ার মধ্যে বমি বমি ভাব এবং পেটের নিচের অংশের ব্যথা অন্যতম। এই পার্শ্ব প্রতিক্রিয়া মূলত স্বল্প সময় ধরে প্যারাসিটামল গ্রহনের জন্য হয়ে থাকে। দীর্ঘ মেয়াদে প্যারাসিটামল গ্রহনের ফলে রক্তের হিমোগ্লোবিন কমে যেতে পারে।

তথ্যসূত্র

বহিঃসংযোগ

 Paracetamol at Chemsynthesis
 Paracetamol Information Centre
 Paracetamol International Chemical Safety Cards
 The Julius Axelrod Papers
 FDA: Safe Use of Over-the-Counter Pain Relievers/Fever Reducers
 FDA: Consumer Update "Acetaminophen and Liver Injury: Q and A for Consumers" (link) 
 FDA: Consumer Update "Acetaminophen and Liver Injury: Q and A for Consumers" (PDF) 
 U.S. National Library of Medicine: Drug Information Portal–Paracetamol
 Acetaminophen bound to proteins in the Protein Data Bank

ঔষধ প্রস্তুতি ও ব্যবহার বিজ্ঞান
ঔষধ
বিশ্ব স্বাস্থ্য সংস্থার অপরিহার্য ঔষধ
ব্যথানাশক
হেপাটোটক্সিন
বালাইনাশক
জেনেরিক ড্রাগ

জেনেরিক ড্রাগস (সংক্ষেপে জেনেরিক), ঔষধের মূল নাম, যেটি নিশ্চিত করে এই ঔষধের তৈরি উপাদান কি। এটি বিশ্বব্যাপি একই হয়ে থাকে। কোম্পানিগতভাবে ব্র্যান্ড নাম বা মার্কা নাম ভিন্ন হলেও জেনেরিক নাম থেকে বোঝা যায় ঔষধটি কোন ধরনের, এর কার্যকর উপাদান ও কোন রোগের জন্য নির্দেশিত। এর ফলে কোন ঔষধকে বিশ্বব্যাপি চেনা যায়। ঔষধের ব্র্যান্ড নামের নিচে এটি উল্লেখ করা বাধ্যতামূলক।

তথ্যসূত্র

বহিঃসংযোগ 
 United States Adopted Names Program, generic drug naming process, lists of adopted names
 USFDA, Office of Generic Drugs 
 UK Department of Health, generic drugs 
 The Medical Letter on Drugs and Therapeutics
 Collection of national and international Guidelines
 GPhA Generic Pharmaceutical Association
 Canada Generic Drugs: Government of Canada and Health Canada

ঔষধ প্রস্তুতি ও ব্যবহার বিজ্ঞান
ঔষধ
ঔষধ শিল্প
ঔষধ শিল্পোৎপাদন নীতি
পাবলিক ডোমেইন